ODLUKA

o upisu u program obrazovanja odraslih u školskoj godini 2023./2024. za zanimanja:

1. ČETVEROGODIŠNJI PROGRAM:

 DRVODJELJSKI TEHNIČAR
 DRVODJELJSKI TEHNIČAR - DIZAJNER
 DRVODJELJSKI TEHNIČAR – RESTAURATOR
 ŠUMARSKI TEHNIČAR
 TEHNIČAR ZAŠTITE PRIRODE

2. TROGODIŠNJI PROGRAM:

 STOLAR
 TAPETAR
 PARKETAR
 DRVOTOKAR
 GRADITELJ ORGULJA
 GLAZBALAR ZA TRZALAČKA ZANIMANJA
 GLAZBALAR ZA GUDAČKA ZANIMANJA

Uvjeti za upis polaznika:

Za upis u program srednjoškolskog obrazovanja odraslih, polaznik mora biti stariji od 15 godina i imati završenu osnovnu školu.

Za upis u program prekvalifikacije polaznik mora imati završenu srednju školu.

Za upis u programe drvodjeljski tehničar-dizajner, drvodjeljski tehničar restaurator, stolar, šumarski tehničar, parketar, tapetar, drvotokar, graditelj orgulja, glazbalar za gudalačka glazbala, glazbalar za trzalačka glazbala polaznik mora prilikom potpisivanja ugovora priložiti liječničku svjedodžbu medicine rada, dok za zanimanje tehničar zaštite prirode polaznik mora priložiti liječničku potvrdu o nepostojanju kontraindikacija za zanimanje.

Cijenu školarine polaznici mogu uplatiti jednokratno ili u tri rate, s time da se plaćanje prve rate obavlja prilikom potpisivanja ugovora o Obrazovanju odraslih.

**Prijave za upis traju od 11. rujna 2023. godine do 22. rujna 2023. godine u radno vrijeme Škole. Na prijavu za upis potrebno je donijeti svjedodžbe o završenom obrazovanju, indeks, dvije fotografije, preslika osobne iskaznice, domovnicu i rodni list (ugovor o provedbi praktične nastave i liječnička svjedodžba dostavlja se prilikom potpisivanja ugovora).**

Nakon analize prijava vršit će se upis polaznika pod uvjetom da za svaki program ima minimalno 5 prijava, odnosno upisi će biti ukoliko ukupan broj svih polaznika bude minimalno 20.

Ukoliko se ispune navedeni preduvjeti na osnovu prijava sklopit će se ugovori s prijavljenim polaznicima.

Nastava počinje: 16. listopada 2023. godine. O ostalim informacijama vezanim uz održavanje nastave polaznici će biti obaviješteni nakon potpisivanja ugovora.

**CIJENA OBRAZOVANJA ODRASLIH U ŠKOLSKOJ GODINI 2023./2024.**

|  |  |
| --- | --- |
| **NAZIV PROGRAMA** | **CIJENA PROGRAMA**  |
| PREKVALIFIKACIJA U ČETVEROGODIŠNJI PROGRAM(drvodjeljski tehničar, drvodjeljski tehničar – dizajner, drvodjeljski tehničar - restaurator) | 1.327,23 eura10.000,00 kuna |
| PREKVALIFIKACIJA U ČETVEROGODIŠNJI PROGRAM(šumarski tehničar, tehničar zaštite prirode) | 1.327,23 eura10.000,00 kuna |
| PREKVALIFIKACIJA U TROGODIŠNJI PROGRAM | 929,06 eura7. 000,00 kuna |
| NASTAVNA GODINA U ČETVEROGODIŠNJIM PROGRAMIMA | 1.061,78 eura8.000,00 kuna |
| NASTAVNA GODINA U TROGODIŠNJIM PROGRAMIMA | 796, 34 eura6.000,00 kuna |
| PROGRAM USAVRŠAVANJA | 1.061,78 eura8.000,00 kuna |
| PROGRAM OSPOSOBLJAVANJA | 530,89 eura4.000,00 kuna |
| PRIPREMA ZA MAJSTORSKI ISPIT | 796,34 eura6.000,00 kuna |

Sve potrebne informacije možete dobiti putem e-maila: apilicic1@gmail.com ili drvoskolazg@gmail.com te na broj telefona 01 6177 502.